CELEX: 32018D0718
Language: et
Date: 2018-05-14 00:00:00
Title: Komisjoni rakendusotsus (EL) 2018/718, 14. mai 2018, millega peatatakse Malta ametlikult tuberkuloosivaba staatus veisekarjade puhul ja muudetakse otsuse 2003/467/EÜ I lisa (teatavaks tehtud numbri C(2018) 2762 all) (EMPs kohaldatav tekst )

16.5.2018   
            
            
               ET
            
            
               Euroopa Liidu Teataja
            
            
               L 120/12
            
         KOMISJONI RAKENDUSOTSUS (EL) 2018/718,
   14. mai 2018,
   millega peatatakse Malta ametlikult tuberkuloosivaba staatus veisekarjade puhul ja muudetakse otsuse 2003/467/EÜ I lisa
   
      
         (teatavaks tehtud numbri C(2018) 2762 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisesest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I osa punkti 5,
   ning arvestades järgmist:
   
               (1)
            
            
               Direktiivi 64/432/EMÜ kohaldatakse veistega kauplemise suhtes liidus. Direktiivis on sätestatud tingimused, mille alusel võib liikmesriigi tunnistada veisekarjade osas ametlikult tuberkuloosivabaks, samuti tingimused selle staatuse säilitamiseks.
            
         
               (2)
            
            
               Komisjoni otsuses 2003/467/EÜ (2) on sätestatud, et kõnealuse otsuse I lisa 1. peatükis loetletud liikmesriigid kuulutatakse veisekarjade osas ametlikult tuberkuloosivabaks.
            
         
               (3)
            
            
               Komisjoni rakendusotsusega (EL) 2016/448 (3) on Malta lisatud otsuse 2003/467/EÜ I lisa 1. peatükis olevasse loetelusse.
            
         
               (4)
            
            
               2017. aasta novembris teavitas Malta veiste tuberkuloosi puhangust, mida kinnitati bakteri M. bois isoleerimisega laboriuuringutes. Järeluuringute käigus saadi veiste tuberkuloosi testiga positiivsed tulemused ka ühe teise karja veistel. Sellesse teise karja oli toodud loomi karjast, kust saadi teade esmase juhtumi kohta.
            
         
               (5)
            
            
               Malta on võtnud direktiivi 64/432/EMÜ A lisa I osas sätestatud meetmed, eelkõige tühistas ta esimese karja ametlikult taudivaba staatuse ja peatas vastava staatuse teise karja puhul. Seega ei täida Malta enam kriteeriume, mis on kehtestatud veiste ametliku tuberkuloosivaba staatuse säilitamiseks direktiivi 64/432/EMÜ A lisa I osa punktis 4 ning lisaks sellele on nakkusallikas senini lõplikult kõrvaldamata.
            
         
               (6)
            
            
               Maltalt veiste tuberkuloosi puhangute kohta saadud teabe põhjal leiab komisjon, et on tõendeid veiste tuberkuloosiga seonduva olukorra olulise muutumise kohta kõnealuses liikmesriigis.
            
         
               (7)
            
            
               Seega tuleks Malta ametlikult tuberkuloosivaba staatus veiste puhul peatada seniks, kuni järelevalve raames tehtavate kontrollide ja epidemioloogiliste uuringute tulemused tõendavad, et taudipuhangud on kontrolli all ning kinnitatakse, et on võetud direktiivi 64/432/EMÜ A lisa I osa punkti 4 alapunktide b, c ja d kohased meetmed ning et tuberkuloosi nakatumise kinnitusega veisekarjade protsent kõigist karjadest ei ületa 0,1 % 12 järjestikuse kuu jooksul, pärast mida antakse 99,9 %-le veistekarjadest ametlik tuberkuloosivaba staatus.
            
         
               (8)
            
            
               Seepärast tuleks otsuse 2003/467/EÜ I lisa vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Malta ametlikult tuberkuloosivaba staatus veisekarjade puhul peatatakse.
   2.   Ametlikult tuberkuloosivaba staatuse taastamiseks veisekarjade puhul peab Malta täitma järgmised tingimused:
   
               a)
            
            
               direktiivi 64/432/EMÜ A lisa I osa punkti 4 alapunktides b, c ja d sätestatud tingimused on jätkuvalt täidetud;
            
         
               b)
            
            
               kõigile veisekarjadele on tehtud direktiivi 64/432/EMÜ A lisa I osa punktis 1 sätestatud korras veiste tuberkuloosi testid;
            
         
               c)
            
            
               tuberkuloosi nakatumise kinnitusega veisekarjade protsent kõigist karjadest ei ületa 0,1 % 12 järjestikusel kuul;
            
         
               d)
            
            
               punktis c osutatud 12-kuulise perioodi lõppedes on vähemalt 99,9 %-le veistekarjadest antud ametlikult tuberkuloosivaba staatus.
            
         Artikkel 2
   Otsuse 2003/467/EÜ I lisa muudetakse vastavalt käesoleva otsuse lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 14. mai 2018
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977/64.
   
      (2)  Komisjoni 23. juuni 2003. aasta otsus 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (ELT L 156, 25.6.2003, lk 74).
   
      (3)  Komisjoni 23. märtsi 2016. aasta rakendusotsus (EL) 2016/448, millega muudetakse otsuse 2003/467/EÜ I ja II lisa seoses Malta ametliku tuberkuloosi- ja brutselloosivaba staatusega veisekarjade puhul (ELT L 78, 24.3.2016, lk 78).
   
      LISA
      Otsuse 2003/467/EÜ I lisa 1. peatükk asendatakse järgmisega:
      
         
            „1. PEATÜKK
         
         
            Ametlikult tuberkuloosivabad liikmesriigid
         
         
                     ISO kood
                  
                  
                     Liikmesriik
                  
               
                     BE
                  
                  
                     Belgia
                  
               
                     CZ
                  
                  
                     Tšehhi Vabariik
                  
               
                     DK
                  
                  
                     Taani
                  
               
                     DE
                  
                  
                     Saksamaa
                  
               
                     EE
                  
                  
                     Eesti
                  
               
                     FR
                  
                  
                     Prantsusmaa
                  
               
                     LV
                  
                  
                     Läti
                  
               
                     LT
                  
                  
                     Leedu
                  
               
                     LU
                  
                  
                     Luksemburg
                  
               
                     HU
                  
                  
                     Ungari
                  
               
                     NL
                  
                  
                     Madalmaad
                  
               
                     AT
                  
                  
                     Austria
                  
               
                     PL
                  
                  
                     Poola
                  
               
                     SI
                  
                  
                     Sloveenia
                  
               
                     SK
                  
                  
                     Slovakkia
                  
               
                     FI
                  
                  
                     Soome
                  
               
                     SE
                  
                  
                     Rootsi“